Razmai (Šilutė)

Razmai – kaimas Šilutės rajono savivaldybėje, 7 km į pietryčius nuo Švėkšnos, į rytus nuo kelio ; šiauriniame pakraštyje teka upelis Žvelesys. Ribojasi su Surinkiškių, Tvaskučių, Stankiškių, Daugšviečių (visi Švėkšnos sen.) ir Meiželių (Gardamo sen.) kaimais. Razmuose yra nebenaudojamas žvyro, smėlio karjeras (plotas 1,2 ha)

 Istorija 

Nuo 1820 m. Razmų kaimas priklausė Vilkėno dvarui. 1880–1882 metais, dvarui vykdant savo žemių atribavimą, Razmų kaimo gyventojai įvairiais būdais trukdė tuos darbus vykdyti.

1910–1912 m. Razmų kaimas vienas iš pirmųjų iš Švėkšnos valsčiaus išėjo į vienkiemius; ūkiai buvo nedideli po 10-20 ha.

 Gyventojai 

1923 m. Razmų kaime buvo 9 ūkiai, 60 gyventojai, 1997 m. – 3 ūkiai, 6 gyventojai.

 Žymūs žmonės 

Razmų kaime gimė:
 Magdalena Bartkutė (1905 m. liepos 24 d. – 1997 m. kovo 21, Kaune), sesuo Placida, benediktinė; 2003 m. rugsėjo 23 dieną apdovanota (po mirties) Žūvančiųjų gelbėjimo kryžiumi, už žydų vaikų gelbėjimą II pasaulinio karo metu;
 Regina Valskienė-Freitakaitė (g. 1957 m. rugpjūčio 3 d.), pedagogė, chorvedė;
 Jonas Vaitkus (1923 m. kovo 30 d. – 1987 m. sausio 7 d. Švėkšnoje), nusipelnęs mokytojas.

 Šaltiniai 

Kategorija:Šilutės rajono savivaldybės gyvenvietės